kardosdrur/scandi-wiki huggingface dataset:
Ali Kushayb

Ali Muhammad Ali Abd-Al-Rahman (Ali Kushayb) menes at være lederen af den militia, Janjaweed, der står bag folkedrab, krigsforbrydelser og forbrydelser mod menneskeheden i Darfur, Sudan.

Anklager 
Ali Kushayb blev den 27. februar 2007 anklaget for at have begået krigsforbrydelser og forbrydelser mod menneskeheden af den Internationale Straffedomstol. Chefanklageren, Luis Moreno-Ocampo har i anklageskriftet fremhævet 51 tilfælde hvor han mener at kunne bevise at Ali Kushayb sammen med Ahmad Harun har begået krigsforbrydelser og forbrydelser mod menneskeheden. Det har ikke været muligt for domstolen at få varetægtsfængslet Ali Kushayb, da Sudans præsident, Omar al-Bashir ikke ønsker at udlevere ham og Ali Kushayb sjældent rejser udenfor Sudan. Der har været adskillige skueprocesser mod ham i Sudan, hvor han styret har frikendt ham.

I juli 2021 bekræftede dommerne ved Den Internationale Straffedomstol (ICC) tiltalen mod Ali Kushayb. Ali Kushayb beskyldes nu for forbrydelser mod menneskeheden og krigsforbrydelser for mord, forfølgelse, tortur, krænkelse af personlig værdighed, grusom behandling, angreb mod civile, voldtægt, tvangsoverførsel af befolkning og plyndring. Forbrydelser begået mellem august 2003 og marts 2004 under konflikten mellem Omar al-Bashirs regime og oprørsgrupper i Darfur. Ali Khushayb   har frivilligt har overgivet sig til ICC i Den Centralafrikanske Republik, på baggrund af en arrestordre udstedt af ICC 27. april 2007

Kildehenvisninger 

Darfur-konflikten
Personer fra Sudan
Køge Festuge

Køge Festuge er årlig musikfestival i Køge, der løber af stablen hvert år i uge 35, siden 2005'
Festugen bliver sponseret af Køges forretninger og firmaer, og der er derfor gratis adgang til alle koncerterne der forgår på Køge Torv.

Store navne til Køge Festuge gennem årene: AQUA, Infernal, Medina, D:A:D Thomas Helmig, Bamses Venner, Birthe Kjær, Rocazino, Nik & Jay

Køge Festuge år for år 
Ugens dage er inddelt i forskellige temaer:

1. Fællessang på Charlie med Johnny Reimar, Ib Grønbech samt Fede Finn og Funny Boyz. Dette var en TV-optagelse til TV2 Charlie

Dato for Festugen 

Efter festugen 2010 har Køge Festuge fået økonomiske problemer, som bl.a. har betydet at de foreninger som har været med til at stå for arrangementet ikke har fået deres betaling. Det har bl.a. haft som konsekvens at formanden for festugens bestyrelse blev tvunget til at trække sig fra sin post.

Ekstern henvisning 
 Køge Festuges hjemmeside

Kilder 

Festuge
Etableret i 2005
Musikfestivaler i Danmark
Empore

Empore (af samme stamme som ”empor”, opad) betegner i den kirkelige arkitektur ethvert pulpitur eller galleri og særlig sideskibenes øvre etager i tredelte langhuskirker. Sideskibsemporer forekommer allerede i oldkristelige basilikaer, var meget almindelig i byzantinsk bygningskunst og brugtes ligeledes hyppigt i vesterlandenes romanske kirkearkitektur, hvor åbningerne fra sideskibene ind til midtskibet gerne formedes som tredelte triforier af den type, der kendes for eksempel fra domkirkerne i Lund, Viborg og Ribe. Middelalderens empore kan også være frit indbyggede uden organisk sammenhæng med kirkerummets komposition, og de kan findes for eksempel i bygningens vestende, både i domkirker og i klosterkirker (nonnekor) eller foran korsskæringen (se lectorium). Af disse sidste former udvikles de endnu i vore kirker så hyppige træpulpiturer, til sangkor, orgler eller siddepladser for menigheden.

Kirkearkitektur
Bahar Idriss Abu Garda

Bahar Idriss Abu Garda (født 1963) er en sudaneser, der af den Internationale Straffedomstol har været anklaget for ved tre tilfælde at have begået krigsforbrydelser. Han kommer fra Zaghawa-stammen, Sudan.

Anklager 
Chefanklageren ved den Internationale Straffedomstol, Luis Moreno-Ocampo anklagede den 7. maj 2009 Bahar Idriss Abu Garda for ved tre tilfælde at have begået krigsforbrydelser i Darfur, Sudan. Bahar Idriss Abu Garda fremmødte frivilligt ved den Internationale Straffedomstol i Haag, Holland. Sagen blev dog afvist den 8. februar 2010, og den 23. april 2010 afvistes chefanklagerens anmodning om at genoptage sagen. Domstolen mente ikke at der var tilstrækkelige beviser mod Bahar Idriss Abu Garda, og vil først genoptage sagen når og hvis chefanklageren fremkommer med yderligere bevismateriale.

Kildehenvisninger 

Personer fra Sudan
Tacheng

Tacheng (kinesisk: 塔城; pinyin: Tǎchéng; uighurisk: تارباغاتاي ; uigur-latin: Tarbaghatay) er et præfektur under det kasakhiske autonome område Ili i Xinjiang i Folkerepublikken Kina. Det har et areal på 98.824 km², og en befolkning på omkring 1.000.000 mennesker, med en tæthed på 11 indb./km².

Tacheng kaldes også Tarbaghatay (andre stavemåder: Tarbagatai, Tarbayatai, Tarvagatajn). Tidligere hed det Chuguchak. Tacheng dannede sammen med Ili og Altay fra 1944 til 1949 Den anden østturkestanske republik med tilknytning til Sovjetunionen.

Administrative enheder 
Prefekturet Tacheng har jurisdiktion over to byamter (市 shì), 4 amter (县 xiàn) og et autonomt amt (自治县 zìzhìxiàn).

Etnisk sammensætning 

Præfekturer i Xinjiang
Neighborhood Playhouse

Neighborhood Playhouse School of Theatre er en skuespillerskole i New York City. Skuespillerskolen bliver ofte forbundet med Meisner-teknikken, der blev grundlagt af Sanford Meisner.

Referencer 

Teater
Uddannelse i USA
Uddannelse i New York City
Lectorium

Lectorium (af latin: ”léctor”a, læser), oprindelig en læsepult, bestemt til oplæsning af den hellige skrift og stående ved den skranke, der i de oldkristelige basilikaer skilte kor og skib. Senere i Middelalderen overførtes navnet på det pulpitur eller empore, der indrettedes foran koret, og som begrænsede gejstlighedens særlige område i kirken og tjente til anbringelse af læsepulte eller som sangertribune. Især i senromansk og gotisk tid, da krypterne under korene gik af brug, yndede man slige lectorium, hvilende på søjler, af træ eller sten og ofte pragtfuldt udsmykkede. Midt under lectorium stod lægmandsalteret, og over det i korbuen hang lægmandskrucifikset. Gitterværk og døre sluttede sig gerne til siderne af altret. Lectorium er jævnligt bevarede i tyske og franske storkirker, og man har kendt tilsvarende anlæg i Danmark, for eksempel i Aarhus Domkirke, hvis lectorium først blev nedbrudt for et par hundrede år siden. Endnu efter reformationen opstillede man hyppigt prædikestolene som et lectorium foran triumfvæggen og korbuen.

Kirkearkitektur
Xibe

Xibe, eller Sibe (, sibe; kinesisk: 锡伯族, pinyin: Xíbózú), er en etnisk folkegruppe som bor i Xinjiang og Manchuriet i Folkerepublikken Kina. Folket er en af Kinas 56 officielt anerkendte, etniske grupper.

Xibefolket, som er af mongolsk oprindelse, levede først nær floderne Nonni og Songhua i det centrale Manchuriet. De var en af de ni stammer som Nurhaci besejrede i slaget ved Gure i 1593. Folket udgjorde en vigtig forbundsfælle for manchuerne da de etablerede Qingdynastiet i Kina i 1644. Samtidig  med at Qianlong-kejseren erobrede Dzungaria i 1759 grundlagde han en garnison bestående af xibe i Qapqal, syd for floden Ili.

Større delen af de xibe, som fortsat bor i Qapqal taler xibesproget, som regnes som en dialekt af det ellers næsten uddøde manchuiske sprog. De, som tilhører Xibefolket i Manchuriet, taler kinesiske dialekter.

Litteratur
Giovanni Stary: On the Tracks of Manchu Culture, 1644-1994: 350 Years after the Conquest of Peking. Wiesbaden: Harrassowitz, 1995.
Chabucha'er Xibo zizhixian gaikuang. Ürümqi: Xinjiang renmin chubanshe, 1986.

Folkeslag i Kina
Xinjiang
Heilongjiang
Manchuriet
Manchu-tungusiske folk
Nen (flod)

Nen, også kalt Nonni (kinesisk: 嫩江 pinyin: Nèn Jiāng, manchuisk:  – Non ula) er en flod i provinsen Heilongjiang i det nordøstlige Kina. Den er 1.370 kilometer lang, og er den længste biflod til Songhua. Den har et afvandingsområde på 283.000 km² og en middelvandføring på 700 m³/s.

Floden har sit udspring i bjergkæden Yilehuli Shan, og løber mod syd til den løber sammen med Songhua nær Da'an.

Floden er meget udsat for oversvømmelser, senest i 1998 og 2005.

De største byer langs floden er Qiqihar og Nehe.

Vandløb i Kina
Heilongjiang
Abdallah Banda Abakaer Nourain

Abdallah Banda Abakaer Nourain er en sudaneser, der af chefanklageren ved Den Internationale Straffedomstol er anklaget for sammen med Saleh Mohammed Jerbo Jamus at have begået krigsforbrydelser i Darfur, Sudan ved tre lejligheder. De mødte begge for første gang i domstolen i Haag, Holland den 17. juni 2010.

Referencer 

Personer fra Sudan
Krigsforbrydere
Saleh Mohammed Jerbo Jamus

Saleh Mohammed Jerbo Jamus var en sudaneser, der af chefanklageren ved Den Internationale Straffedomstol var anklaget for sammen med Abdallah Banda Abakaer Nourain at have begået krigsforbrydelser i Darfur, Sudan ved tre lejligheder. De mødte begge for første gang i domstolen i Haag, Holland den 17. juni 2010.

Referencer 

Darfur-konflikten
Personer fra Sudan
Aftensmad

Aftensmad er normalt det sidste måltid på dagen. I den vestlige verden er aftensmaden typisk dagens hovedmåltid. Aftensmaden kan bestå af en eller flere retter. I sociale sammenhænge vil aftensmaden ofte bestå have en forret, hovedret og dessert.

Måltider
Sandro Rosell

Alexandre Rosell i Feli, kaldt Sandro Rosell (født 6. marts 1964 i Barcelona, er tidligere præsident i sportklubben FC Barcelona.

Sandro Rosell blev valgt som præsident i sommeren 2010 for en seks-årig periode. Han var vicepræsident for klubben fra 2003 til 2005. Karrieren stoppede 23. Januar 2014, efter penge bedrageri mod klubbens spiller Neymar

FC Barcelona
Sportsfolk fra Spanien

Spaniere i 1900-tallet
Spaniere i 2000-tallet
Francesc Vilanova

Francesc "Tito" Vilanova i Bayó (17. september 1968 – 25. april 2014) var en spansk cheftræner for fodboldklubben F.C. Barcelona og tidligere fodboldspiller.

Vilanova havde også en fortid som spiller i Barcelona omend på et lavere niveau. Han var senere tilknyttet som træner på flere ungdomshold, indtil Josep Guardiola fik tilbudt jobbet som træner for klubbens B-hold. Sammen med "Pep" var han med til føre F.C. Barcelona til "The Treble" i deres første sæson, hvilket aldrig var sket før. Siden da vandt trænerteamet 14 trofæer fordelt på bl.a. Champions League, La Liga og Copa del Rey.

I sæsonen 2011/2012 annoncerede Guardiola sin afsked med klubben.
Tito Vilanova overtog fra sæsonen 2012-2013 cheftrænersædet i Barcelona, men måtte senere trække sig fra posten grundet kræftsygdom, som "Tito" døde af den 25. april 2014.

Eksterne henvisninger 

Fodboldspillere fra Spanien
Fodboldtrænere fra Spanien
Daingerfield

Daingerfield er en amerikansk by og administrativt centrum i det amerikanske county Morris County, i staten Texas. I 2000 havde byen et indbyggertal på .

Ekstern henvisning 

Byer i Texas
Arild Christopher Huitfeldt

Arild Christopher Huitfeldt (født 30. januar 1769 på Elingård, død 2. april 1845 på Eskevik) var en dansk-norsk officer.

Han var søn af generalmajor Valentin Vilhelm Hartvig Huitfeldt, fik 12 år gammel udnævnelse til fændrik ved 1. smålenske Infanteriregiment, blev forsat herfra 1788 som sekondløjtnant til søndenfjeldske Infanteriregiment og her premierløjtnant 1790, kaptajn 1802, major 1808. I felttoget mod Sverige sidstnævnte år viste han sig som en kæk og duelig soldat og fremhævedes gentagne gange af prins Christian August for sin gode konduite, fornemmelig i træfningen ved Præstebakke 10. juni 1811 fik han efter ansøgning på grund af svageligt helbred sin afsked med ventepenge, men meldte sig på ny til tjeneste i Hæren 1814 og deltog med udmærkelse nævnte år i krigsbegivenhederne på den norsk-svenske grænse. Ved Norges afståelse til Sverige udtrådte han for bestandig af krigstjenesten. Huitfeldt havde 29. marts 1805 ægtet Anna Elisabeth Wiel (16. juni 1781 – 1. november 1862). Han døde 2. april 1845 på sin gård Eskevik.

Kilder 
 S.A. Sørensen, "Arild Christopher Huitfeldt", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, IV, 137.

Officerer fra Danmark
Danskere i 1700-tallet
Danskere i 1800-tallet
Personer i Den Dansk-Svenske Krig 1808-1809 fra Danmark-Norge
Arild Christopher
Personer i Dansk Biografisk Leksikon
Schuyler

Schuyler er en amerikansk by og administrativt centrum for det amerikanske county Colfax County i staten Nebraska. I 2000 havde byen et indbyggertal på .
 
Byer i Nebraska
Nacogdoches

Nacogdoches (engelsk: [nækəˈdoʊtʃɪs]) er en amerikansk by og administrativt centrum for det amerikanske county Nacogdoches County i staten Texas. I 2000 havde byen et indbyggertal på .

Ekstern henvisning 

Byer i Texas
Birgitte Christine Huitfeldt

Birgitte Christine Huitfeldt (født Kaas, 2. oktober 1682 på Elingård i Onsø Sogn, død 14. august 1761 sammesteds) var en dansk-norsk salmedigterinde.

Hun var datter af stiftamtmand i Trondhjem Hans Kaas og Sophie Amalie Bielke. 3. november 1713 blev hun på Wedellsborg på Fyn gift med generalløjtnant Henrik Jørgen Huitfeldt. Efter forældrenes død skal hun i nogen tid have været i huset hos grevinde Charlotte Helene von Schindel, kong Frederik IV's elskerinde. Carl Deichman omtaler hende som «et kløgtigt Hoved, munter og beleven» med en «naturlig Gave til Poesi», og hvis «fleste Kompositioner bestod i artige Sangviser eller Arier og andre kløgtige Indfald». Dette hendes tidligere, utrykte forfatterskab gik næsten alt tabt ved Elingårds brand 1746, men hvad der har bevaret hendes navn til nutiden, er hendes salmedigtning, der skal være foranlediget af markgrevinde Sophie Christiane af Brandenburg-Kulmbach, kong Christian VI's svigermoder, der under kongerejsen i Norge 1733 opfordrede hende til at anvende sin poetiske gave til gudeligt brug. Hun udgav nu anonymt 1734 Nogle aandelige Salmer, oversat fra tysk. Samlingen omfatter 28 salmer, af hvilke 7 findes i den Landstadske Salmebog. De nyder ikke endnu altid anerkendelse, men har senere vakt fornyet opmærksomhed. Efter sin død har fru Huitfeldt givet sagnet meget at bestille, idet bl.a. en hel række vandresagn er blevet knyttet til hendes navn.

Kilder 
 H.J. Huitfeldt-Kaas, "Birgitte Christine Huitfeldt", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, VI, 214 ff. 257 ff.

Danskere i 1700-tallet
Birgitte Christine
Slægten Kaas (med Muren)
Salmedigtere fra Danmark
Personer i Dansk Biografisk Leksikon
Nordmænd i 1700-tallet
Ili (flod)

Ili (kasakhisk: Іле – İle, russisk: Или, kinesisk: 伊犁河 – Yili He) er en flod i det nordvestlige Kina (Ili kasakhiske autonome prefektur i Xinjiang) og det sydøstlige Kasakhstan (Almaty oblast).

Den er 1.439 km lang, hvoraf 815 km løber i Kasakhstan. Den har sit udspring i den østlige del af bjergkæden Tian Shan, ved sammenløbet af floderne Tekes og Kunges. Ili afvander bækkenet mellem Tian Shan og Borohorobjergene i nord.

Floden løber ud i Balkhasjsøen og danner der et enormt delta med store vådområder med søer, sumpe og junglelignende vegetation.

Byen Yining (Kulja) ligger på nordsiden af floden omkring 100 km opstrøms fra den kinesisk-kasakhstanske grænse. På sydsiden, endnu nærmere grænsen, ligger Qapqal Xibe autonome amt, hvor mange af Kinas Xibe-folk bor.

I Kasakhstan kaldes området som afvandes af Ili og dens bifloder på kasakhisk for Zhetysu (Syv floder) eller på russisk Semiretsje (samme betydning).

Kapshagaj-dæmningen blev bygget fra 1965 til 1970 midt ude i Ili, og danner Kaptsjagajreservoiret – en 110 km lang sø nord for Almaty og Issyk-Kul.

Bifloder 
 Kasj
 Tsjaryn, berømt for Tsjarynkløften

Referencer 

Vandløb i Kina
Kasakhstans geografi
Xinjiang
Timelærer

En timelærer (kvinde: timelærerinde) er ikke fastansat og underviser i reglen på deltid. Ansættelsesformen er kendt inden for alle skoleformer.

Stillingsbetegnelser inden for uddannelse
Undervisere
Transept

Transept eller transsept (latin, af "transsepta", hinsides skrankerne) betegner i Middelalderens kirkelige bygningskunst det tværskib, der liggende i nordsyd retning er indskudt mellem koret i øst og skibet i vest, og som danner tværarmene i kirkebygningernes latinske korsform. Foruden de nordre og søndre korsarme medregnes til transept også selve korsskæringen eller krydset, som åbner sig til alle fire korsarme.

Apsis 
Til korsarmenes østsider kan der slutte sig apsider eller småkapeller, eller transsepterne kan ligesom langskibet være delt i tre skibe.

Romansk stil 
I de oldkristelige basilikaer, hvor korpartiet kun skiltes fra langhuset ved skranker, findes der kun svage tilløb til transept, som i arkitektonisk forstand udformedes af den romanske stil. Under den videre udvikling af den gotiske stil forsvandt transept igen.

Tværskibe i kollegiatskirker 
I Middelalderen blev de otte danske domkirker (Lund, Roskilde, Odense, Slesvig, Ribe, Århus, Viborg og Børglum) udstyret med tværskibe.

Det samme gjaldt for to gamle danske kollegiatskirker blev domkirker i 1922 (Vor Frue Kirke) i København og Vor Frue Kirke) i Haderslev.

En række andre kirker, der enten var kollegiatskirker, eller som havde ambitioner om at blive det, blev også udstyret med tværskibe. Dette skete fx i Sankt Petri Kirke i Malmø og i Mariekirken i Helsingborg. Desuden kom der tværskibe i nogle klosterkirker.

Kirkearkitektur
Tian Shan

Tian Shan (kinesisk 天山, pinyin: Tiān Shān, betyder «himmelsk bjerg») er en bjergkæde i Centralasien, nord for ørkenen Taklamakan. De ligger i grænseområderne mellem Kasakhstan, Kirgisistan og Kina.

Verdensarv fra 2013 
I 2013 udpegede UNESCO den østlige del af  Tian Shan  i den kinesiske region Xinjiang  som verdensarv.  Den vestlige del i  Kazakhstan, Kirgisistan, og Uzbekistan blev optaget på listen i  2016.

Bjergene 
Tian Shans højeste bjerg er Pik Pobedy (, ) som er 7.439 moh. og dermed er Kirgisistans højeste bjerg.

Torugartpasset på 3.752 moh. ligger på grænsen mellem den kinesiske Xinjiang-provins og Kirgisistan.

Kilder og henvisninger

Bjergkæder i Asien
Bjerge i Kina
Bjerge i Kirgisistan
Bjerge i Kasakhstan
Xinjiang
Verdensarv fra 2013
Exam.pæd.

Titlen exam.pæd. (latin: examinatus/examinata paedagogiae) blev fra 1968 til 1995 tildelt personer, der havde afsluttet første del af cand.pæd.-uddannelsen på Danmarks Lærerhøjskole, som er en pædagogisk kandidatuddannelse i et folkeskolefag eller i pædagogik eller psykologi.

Akademiske grader
Peder Otto Rosenørn (1778-1828)

Peder Otto Rosenørn (24. juni 1778 på Hersomgård – 29. september 1828 på Ristrup ved Århus) var en dansk godsejer, stiftamtmand og kammerherre, ældre broder til Carl Gustav Rosenørn.

Han blev 1796 privat dimitteret, 1799 juridisk kandidat, samme år auskultant i Rentekammeret og udnævntes allerede 1805 på grund af "den rosværdige Flid og de udmærkede Evner", han havde lagt for dagen, til amtmand i Ringkøbing Amt. Kort efter købte han Rindumgård. Her virkede han til 1820, da han trods ældre og dygtige konkurrenter fik embedet som stiftamtmand over Aarhus Stift og amtmand i Aarhus Amt i henhold til en ualmindelig varm indstilling af Rentekammerkollegiet, der karakteriserede ham "som en af statens trofasteste, nidkjæreste og dueligste Embedsmænd, der havde vundet alle deres Højagtelse og Kjærlighed, til hvilke han havde staaet i Embedsforhold". Han døde 29. september 1828 på Restrup, hvor han havde fået tilladelse til at bo som stiftamtmand. Fra 1819 var han tillige direktør for Estvadgård Kloster. 1802 var han blevet kammerjunker og 1814 kammerherre.

3. juli 1807 blev han gift med kusinen Ingeborg Christiane Rosenørn, som senere blev overhofmesterinde hos dronning Caroline Amalie. Han blev far til Theodor Rosenørn-Teilmann.

Kilder 
 Georg Kringelbach, "Peder Otto Rosenørn", i: C.F. Bricka (red.), Dansk Biografisk Lexikon, København: Gyldendal 1887-1905.

Stiftamtmænd over Århus Stift
Amtmænd fra Danmark
Peder Otto 2
Jurister fra Danmark
Danskere i 1800-tallet
Godsejere fra Danmark
Personer i Dansk Biografisk Leksikon
Kammerherrer fra Danmark
Narthex

Narthex (af oldgræsk "narthex";, lille kasse anvendelig for eksempel til lægemidler, men også et plantenavn) er forhallen i en tidlig kristen eller bysantinsk kirke. Oprindelig var det et opholdsrum for katekumener og personer klar til at gøre bod under gudstjenesten. Begrebet er videreført til moderne tid, hvor det betyder forhal.

Kirkearkitektur
Peder Otto Rosenørn (1708-1751)

Peder Otto Rosenørn (24. juni 1708 på Tvilumgård – 7. februar 1751) var en dansk amtmand.

Han var søn af Mathias Rosenørn og Antoinette Augusta Friis og tog på en studierejse, der 1726 førte ham til Utrecht, hjem igen 1727, blev immatrikuleret 1728 i Halle, herfra i september 1730 til Frankrig, England, Braband og forskellige hoffer i Tyskland. Rosenørn blev hjemkaldt 1731 og blev 1734 kammerjunker hos kongen, 1736 assessor i Højesteret. Fra 10. juni 1738 til sin død var han amtmand over Nykøbing Amt. Han blev virkelig etatsråd 1738 og konferensråd 1744.

7. juni 1740 ægtede han Eva Margrethe Grüner (12. september 1721 i København – 30. januar 1760 på Jerstrup), datter af Gustav Grüner og Sophie Amalie Vind.

Kilder 
Danmarks Adels Aarbog 1932.
 Jørgen Bloch, Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895, s. 58. Tilgængelig online

Amtmænd fra Danmark
Danskere i 1700-tallet
Peder Otto 1
Højesteretsdommere fra Danmark
Personer fra Jylland
Konferensråder fra Danmark
Peder Otto Rosenørn

Peder Otto Rosenørn er navnet på flere personer:

 Peder Otto Rosenørn (1708-1751) (1708-1751) – dansk amtmand
 Peder Otto Rosenørn (1778-1828) (1778-1828) – dansk stiftamtmand og amtmand
Natur/teknik

Natur/teknik er et skolefag i den danske folkeskole fra 1. til 6. klasse bestående af elementer fra fagene biologi, geografi, fysik, kemi, orientering, sløjd. Siden 2015 kendt som natur/teknologi. 

»Formålet med undervisningen i natur/teknik er, at eleverne opnår indsigt i vigtige fænomener og sammenhænge samt udvikler tanker, sprog og begreber om natur og teknik, som har værdi i det daglige liv.« (Fælles Mål 2009).

Et centralt element i natur/teknik, natur/teknologi, er elevernes selvaktivitet, eksperimenteren, erfaringer gennem »hands on« efter John Deweys princip om »learning by doing«.

Tilsvarende undervisning i udlandet 
En lang række skolefag er så traditionelle i afgrænsning og pensumfastlæggelse, at de stort set er ens i de fleste lande. Det drejer sig om fag som modersmålsundervisning, matematik, fremmedsprog, sport. Et afgrænsningsfænomen er, at fysik, kemi og astronomi er selvstændige fag i det danske gymnasium, hvorimod alle tre fag i folkeskolen er samlet i faget fysik/kemi. Faget natur/teknik er et fag med en særlig afgrænsning, der ikke direkte genfindes andre steder; men der findes særlige fagafgrænsninger, der minder meget om den danske.

Norge 
I 1997 blev natur-, miljø- og samfunnsfag (NMS) indført i Norge i de første skoleår (småskolen) som ét samlet fag. På mellemtrinnet er der natur- og miljøfag for sig og samfunnsfag for sig.

Før 1997 havde man orienteringsfag (O-fag), som bestod af elementer fra naturfag, samfundslære, historie og geografi.

Sverige 
I Sverige er teknik et af fagene i grundskolen, og indholdet er: affald og genbrug, computere og IT, elektroteknik, energi, film, foto, køretøjer og trafik, levnedsmiddelfremstilling, mekanik, teknikhistorie og opfindelser etc.

Teknik indgår også i forskolen og i nogle gymnasieretninger. Det blev et obligatorisk fag i Sverige i 1980.

Tyskland 
Technik (Teknik) er et selvstændigt undervisningsfag i nogle af de tyske forbundslande i hoved- og realskoler.

Wirtschaftskunde (Samfundslære) omfatter arbejds- og samfundsorientering samt økonomi.

Gesellschaftslehre (Samfundslære) indeholder elementer fra geografi, historie og socialvidenskab.

Heimatkunde (Hjemstavnslære) er et underskolefag omfattende nærområdets geografi, biologi, historie etc.

Sachkunde (Orientering i underskolen) er et fag, der kan indeholde undervisningsforløb som: brevets vej fra afsender til modtager; mælkens vej fra ko til morgenbord; fra minedrift til færdigt produkt. Elementerne er hovedsagelig fra biologi, fysik, kemi, elektronik, samfundslære og voksen almenviden m.v. Ligesom den danske natur/teknik er forløberen for biologi, geografi, fysik/kemi, så regnes Sachkunde (saglig viden) afhængig af forbundsland for fundamentet for den efterfølgende undervisning i: geografi, historie, biologi, socialvidenskab, samfundslære, fysik, kemi, elektronik, teknik.

Referencer  

Folkeskolefag